
פרוטוקול מס' 326
מישיבת ועדת העבודה, הרווחה והבריאות

נכחו:


חברי הוועדה:	דוד טל 	- היו"ר
			אליעזר כהן
		




מוזמנים:		עו"ד אריאלה קלעי 		- משרד המשפטים
			טימור בלן			- פרקליטות צבאית
			סא"ל אפרים שוסמן 	- רע"נ תכנון, שכר וגמלאות, אכ"א	
			ים שלם			- אגף התקציבים, משרד האוצר
			גילה אמית רזין		- אלמנת משרת קבע



יועצת משפטית:	עו"ד ג'ודי וסרמן	


מנהלת הוועדה:	שירלי אברמי


קצרנית:		הילה לוי


סדר היום:הצעת חוק שירות הקבע בצבא הגנה לישראל (גמלאות)(תיקון – מענק לבן  זוג שנישא), התשס"א-2001


הצעת חוק שירות הקבע בצבא הגנה לישראל (גמלאות)
(תיקון – מענק לבן זוג שנישא), התשס"א-2001


היו"ר דוד טל:

	 בוקר טוב, אני מתכבד לפתוח את ישיבת ועדת העבודה, הרווחה והבריאות והנושא שעל סדר היום הוא הצעת חוק שירות הקבע בצבא הגנה לישראל (גמלאות)(תיקון – מענק לבן זוג שנישא), התשס"א-2001. הצעת החוק מונחת בפניכם ואני מבין שהממשלה לא מתנגדת. נציגי משרד הביטחון לא מתנגדים?

סא"ל אפרים שוסמן:

	לא. 

היו"ר דוד טל:

	 כולם מברכים על ההצעה?

	גברתי, מה אתה יכולה לומר לנו לגבי הניסוחים, האם אנחנו עומדים בכל מה שאנחנו צריכים מבחינת הניסוחים? אפשר לברך על המוגמר?

ים שלם:

	משרד האוצר לא מתנגד אבל צריך לחשוב טוב איך מתקנים את החוק הזה. ראשית, איך עושים שלא תהיה לו השפעת רוחב על כל מה שקורה בשירות הציבורי ושנית, רק לפני שנתיים המחוקק תיקן את החוק לעשר שנים, צריך לחשוב למה הוא תיקן את זה לעשר שנים. אם להעלות – לכמה להעלות? ואם להוריד – לכמה להוריד? אי אפשר לשגע את המערכת כשכל שנתיים בא מחוקק ומחוקק.

היו"ר דוד טל:

	 זה נכון, אבל עשינו את זה בצורה מדורגת מכיוון שאז כנראה חסרו לנו פרטים וידע על מה שיש. אני רוצה לומר שבדברי ההסבר מוצג פה שמדובר פה בקבוצה של עד עשרים אלמנות ומדובר כאן על שמונה אלמנות במקסימום. רבותי, אני לא רוצה לחזור על דברים שאמרתי לפני שנתיים, הם נכונים גם היום וכל מילה נוספת שאומר רק תגרע. יש לנו חובה מוסרית כחברה מתוקנת להיות לצידם של האנשים הללו. 

ים שלם:

	אני לא מדבר מבחינה תקציבית אלא מבחינת המחוקק. 

היו"ר דוד טל:

	אני אבדוק את זה עם מנהלת הוועדה. אני לוקח לתשומת ליבי מה שאדוני אמר כאן ואני אבדוק את זה יותר לעומק כדי שזה לא יקרה בפעם הבאה. 

	אשר על כן, רבותי, אנחנו מאשרים את הצעת החוק הזאת לקריאה ראשונה. אני מעלה את הצעת החוק להצבעה, מתוך מגמה ומתוך תקווה שנוכל להעביר את זה בקריאה שניה ושלישית עד לתחילת הפגרה. 

	אני מעלה את הצעת החוק להצבעה. 


הצבעה

בעד – 2
נגד – אין
נמנעים – אין
הצעת החוק נתקבלה.
היו"ר דוד טל:

	 כולנו פה אחד מצביעים בעד אישור החוק. תודה רבה, אני מודה לכם מאד. הישיבה הזאת נעולה. 

הישיבה ננעלה בשעה 09:35.











